 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተጋዳላይ ሰሎሞን ጸሃየ እቲ ቃልሲ ብስነ ጥበብ ቅድሚ ምጅማር ብረታዊ ቃልሲዩ ነይሩ 26 ጉንቦት 2020 መግለጺ ስእሊ, ተጋዳላይ ሰሎሞን ጸሃየ ተጋዳላይ ሰሎሞን ጸሃየ ገጣሚ ጸሓፍን ተመራማሪ ባህሊ እዩ ንግጥሚ ሃገራዊ መዝሙር ኤርትራ ዝደረሰውን እዩ ኣብዚ እዋን ዳይረክተር ባህላዊ ጉዳያት ሚኒሰትሪ ትምህርቲ ኤርትራ ኮይኑ ይሰርሕ ኣሎ ተጋዳላይ ሰለሞን ጸሃየ ካብ 1979 ኣትሒዙ ክሳብ ናጽነት ንጉጅለ ባህሊ ውድብ ህዝባዊ ግንባር ዝመርሐ ገዲም ስነ ጥበባውን ተመራማሪ ታሪኽን እዩ ብምኽንያት መበል 29 ዓመት መዓልቲ ናጽነት ኤርትራ ተራ ስነ ጥበብ ኣብ ምምጻእ ናጽነት ኤርትራ ኣብ ዝብል ዛዕባ ምስ ቢቢሲ ትግርኛ ዝገበሮ ቃለ መሕትት ይስዕብ ወዲ ትኹል ንሕና ጎምበል ኢና ኢልናያ ፈጨው ግን ስዒራ ኮኮይንውን ትብሃል ነይራያ ተራ ስነ ጥበብ ኣብ ቃልሲ ንናጽነት ኤርትራ-ብጭልፋ ካብ 100 ካድራት ስለስተ ኣርባዕተ ክኢላታት ባህሊ ዝለዓለ ሓይሊ ነይርዎም ኣቶ ሰሎሞን ጸሃየ ምስ ቢቢሲ ቃል መሕተት ክትገብር ፍቓደኛ ብምዃንካ ብልቢ የመስግነካ ከም መጀመሪ ዕላል ብኣተዓባብያኻን ናብ ገድሊ ኣሰላልፋኻን ክንጅምር ኣቶ ሰሎሞን ጸሃየኣብ 1956 ዓዲዂታ ኣብ እትብሃል ዓዲ ተወሊደ ኣብ ዓድና ክሳብ ራብዓይ ክፍሊ ሓሙሻይን ሻዱሻይን ኣብ ድግሳ ሻውዓይን ሻሙናይን ኣብ ዓዲ ቐይሕ ካልኣይ ደረጃ ድማ ኣብ ኣዲስ ኣበባ ተማሂረ 12 ክፍሊ ኣብ ዝነበርክሉ ሃይለስላሰ ወሪዱ ደርጊ ዝመጽኣሉ እዩ ነይሩ ደርጊ መስከረም 1974 እዩ ናብ ስልጣን መጺኡ ደርጊ ኣብ ወርሒ ታሕሳስ እድገት በህብረት የእውቀትና የስራ ዘመቻ ዝብል ወፍሪ ኣበጊሱ ነይሩ እቲ ወፍሪ ምስ ፖሎቲካ ምትእስሳር ዝነበሮ ኮይኑ ንተማሃሮ ካብ ዓስራይ ክፍሊ ንላዕሊ ዝኾኑ ካብ ከተማታት ኣውጺእካ ነቲ ካብ ተመሃሮ ክስዕብ ዝኽእል ተቓውሞታት ንምቁጽጻር ዝዓለመ ድማዩ ነይሩ ኣነ ኣብቲ እዋን 12 ክፍሊየ ነይረ እንተኾነ ኣብ ዩኒቨረስቲ ዝነበሩ ዓበይቲ ኣያያትና ስለዝጸለዉና ኣብቲ ወፍሪ ኣይተሳተፍኩን ሃገራዊ ስምዒታትውን ድሮ ጀሚሩኒ ነይሩዩ ብቀጥታ ድማ ናብ ኤርትራ መጺአ ኣብ ዓዲ ምስ ህዝባዊ ሓይልታት ተወዲበ ክሰርሕ ጀሚረ ክጋደል ይብል ሓንሳብ ጽናሕ እናተባሃልኩ መወዳእትኡ ግን ኣብ መጀመርታ ኣዋርሕ ናይ 1977 ናብ ህዝባዊ ግንባር ሓርነት ኤርትራ ተሰሊፈ ተራ ባህላዊ ጉጅለታት ኣብ ቃልሲ ንናጽነት ኤርትራ ከመይ ነይሩ? 